ΓΡΑΠΤΗ ΕΡΩΤΗΣΗ E-1123/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύθηκε το λευκό βιβλίο για την ασφάλεια των τροφίμων (COM(1999)719). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Η Επιτροπή κρίνει σκόπιμη την πλήρη εφαρμογή της αρχής της προφύλαξης. Παράλληλα μπορούν να ληφθούνπόψη και άλλοι θεμιτοί παράγοντες που συνδέονται με την προστασία τηςγείας των καταναλωτών και την προώθηση δίκαιων πρακτικών στο εμπόριο τροφίμων (παράγραφοι 14 και 15).

1. Ποιες εγγυήσεις διαθέτει η Επιτροπή ότι η αρχή της προφύλαξης θα ερμηνευθεί κατά τον ίδιο τρόπο από όλους τους ενδιαφερομένους;

2. Με ποιόν τρόπο θα καθορίζει η Επιτροπή την ύπαρξη άλλων θεμιτών παραγόντων για την προστασία της δημόσιαςγείας και την προώθηση δίκαιων πρακτικών στο εμπόριο τροφίμων; Για ποιους παράγοντες πρόκειται ακριβώς (παρακαλώ να δοθούν παραδείγματα);

3. Με ποιόν τρόπο θα αποφύγει η Επιτροπή το να καταστεί η διαδικασία λήψης αποφάσεων αδιαφανής λόγω ακριβώς αυτών των θεμιτών παραγόντων;

Απάντηση του κ. Byrne εξ ονόματος της Επιτροπής

(9 Ιουνίου 2000)

Μετά τη δημοσίευση του Λευκού Βιβλίου για την ασφάλεια των τροφίμων, η Ευρωπαϊκή Επιτροπή εξέδωσε ανακοίνωση σχετικά με την εφαρμογή της αρχής της προφύλαξης. Αυτή η ανακοίνωση έχει ακριβώς ως στόχο να προωθηθεί μια κοινή αντίληψη της αρχής και της εφαρμογής της. Ευρίσκεταιπό εξέταση ενώπιον των θεσμικών οργάνων της Κοινότητας και στο πλαίσιο του Codex Alimentarius ως προς τον οποίο η Κοινότητα προσπαθεί να επιτύχει συναίνεση μαζί με τα άλλα μέλη αυτής της διεθνούς οργάνωσης σχετικά με την εφαρμογή της αρχής της προφύλαξης στην τυποποίηση των τροφίμων. Η συζήτηση σχετικά με τη δυνατότητα να ληφθούνπόψη και άλλοι θεμιτοί συντελεστές στη διαδικασία απόφασης προβλέπεται επίσης στον Codex Alimentarius στο εγχειρίδιό του διαδικασίας, χωρίς όμως να προσδιορίζει τι αντιπροσωπεύουν αυτοί οι άλλοι θεμιτοί συντελεστές.

Διεξάγεται ευρεία συζήτηση σχετικά με αυτό το θέμα κατά την οποία η Κοινότηταπερασπίζει μια ευρεία θεώρηση της έννοιας, που επεκτείνεται από θέματα δεοντολογικά και οικονομικά έως τηνγεία και την ευεξία των ζώων και το περιβάλλον, ενώ άλλες χώρες επιθυμούν να περιορίσουν αυτούς τους άλλους συντελεστές στις καλές κτηνιατρικές ή αγροτικές μεθόδους πρακτικής και στις μεθόδους δειγματοληψίας και ανάλυσης. Η συζήτηση αυτή απέκτησε μεγαλύτερη σημασία στο πλαίσιο της χρήσης της σωματοτροπίνης των βοοειδών που η Κοινότητα απαγόρευσε λόγω των αρνητικών αποτελεσμάτων της στηνγεία και την ευεξία των γαλακτοφόρων αγελάδων. Η Κοινότητα αντιτίθεται στην έγκριση από τον Codex Alimentarius αυτής της ορμόνης, αναφέροντας, μεταξύ άλλων, αυτούς τους άλλους θεμιτούς συνελεστές.

Η διαφάνεια της διαδικασίας απόφασης δεν συνοψίζεται στην επιστημονική βάση που χρησιμοποιείται από το νομοθέτη. Ασφαλώς, είναι πρωταρχικής σημασίας να πληροφορούνται οι καταναλωτές με σαφή και κατανοητό τρόπο σχετικά με τις επιστημονικές γνώμες στις οποίες βασίζονται οι αποφάσεις. Όμως, τα στοιχεία που λαμβάνονταιπόψη από τουςπεύθυνους για τη λήψη αποφάσεων και κυρίως οι αξιολογήσεις των πλεονεκτημάτων και των μειονεκτημάτων των διαφόρων εναλλακτικών τρόπων διαχείρισης των κινδύνων από άποψη συνολικού κόστους για την επιχείρηση πρέπει επίσης να εξηγούνται με σαφήνεια και η επιλογή της απόφασης να αιτιολογείται πλήρως. Οπωσδήποτε, το Δικαστήριο θέσπισε επανειλημμένα ότι οι λόγοι προστασίας της ανθρώπινηςγείας πρέπει να έχουν προτεραιότητα έναντι των οικονομικών λόγων.